2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

พัฒนาการที่สำคัญก่อนปี 2549

ปี 2529 บริษัท แอดวานซ์ อินโฟร์ เซอร์วิส จำกัด (มหาชน) (“บริษัท” หรือ “ADVANC”)
จดทะเบียนเป็นบริษัทจำกัด เมื่อวันที่ 24 เมษายน 2529
โดยมีวัตถุประสงค์เริ่มแรกในการดำเนินธุรกิจให้เช่าและให้บริการคอมพิวเตอร์

ปี 2532 บริษัท ชินวัตรคอมพิวเตอร์ แอนด์ คอมมิวนิเคชั่นส์ จำกัด (มหาชน)
ซึ่งปัจจุบันได้เปลี่ยนชื่อเป็น บริษัท ชิน คอร์ปอเรชั่น จำกัด (มหาชน) (“SHIN”)
ได้เข้ามาเป็นผู้ถือหุ้นของบริษัทในสัดส่วนร้อยละ 60 ของทุน จดทะเบียน
และได้เปลี่ยนวัตถุประสงค์ในการดำเนินธุรกิจเป็นการให้บริการโทรคมนาคม

ปี 2542 เมื่อวันที่ 19 กุมภาพันธ์ 2542 Singtel Strategic Investments Private
Limited (“SingTel”) ซึ่งเป็นบริษัทในกลุ่ม Singapore Telecommunications Pte.
Ltd. ประเทศสิงคโปร์ ซึ่งดำเนินธุรกิจเทคโนโลยีสื่อสารและโทรคมนาคม ได้เข้าถือหุ้นในบริษัท
โดย SHIN และ SingTel เป็นผู้ถือหุ้นในบริษัททั้งสิ้นร้อยละ 43.06 และ 19.35 ตามลำดับ

  เมื่อเดือนกุมภาพันธ์ 2542 บริษัทได้เพิ่มสัดส่วนการถือหุ้นในบริษัท แอดวานซ์ เพจจิ้ง จำกัด
  (APG) (เดิมชื่อ บริษัท ชินวัตร เพจจิ้ง จำกัด) ซึ่งดำเนินธุรกิจให้บริการโทรศัพท์ติดตามตัว
  จากเดิมร้อยละ 60.00 เป็นร้อยละ 99.99
  แต่จากการที่บริการโทรศัพท์ติดตามตัวได้รับความนิยมลดลงเป็นอย่างมาก ประกอบกับ
  การปรับตัวลดลงของราคาของเครื่องโทรศัพท์เคลื่อนที่
  ทำให้โทรศัพท์เคลื่อนที่เป็นสิ่งที่สามารถซื้อหาได้ง่ายขึ้น การดำเนินงานของ APG จึงได้ยุติลง
  พร้อมกับมีการคืนสัญญาร่วมการงานให้แก่ ทีโอที เมื่อเดือนมิถุนายน พ.ศ. 2545
  ต่อมาในเดือนกันยายน พ.ศ. 2545 APG ได้ถูกขายให้แก่บริษัทอื่น ดังนั้น APG
  จึงไม่ได้เป็นบริษัทในเครือของบริษัทอีกต่อไป

  ในเดือนตุลาคม 2542 บริษัทเข้าถือหุ้นในบริษัท แอดวานซ์ ดาต้าเน็ทเวอร์ค คอมมิวนิเคชั่นส์
  จำกัด (ADC) (เดิมชื่อบริษัท ชินวัตร ดาต้าคอม จำกัด) ในสัดส่วนร้อยละ 67.95 และบริษัท
  ดาต้าเน็ทเวอร์ค โซลูชั่นส์ จำกัด (DNS) ในสัดส่วนร้อยละ 49.00
  ซึ่งทั้งสองบริษัทดำเนินธุรกิจการให้บริการสื่อสารข้อมูลผ่านสายโทรศัพท์

ปี 2544 ตามมติที่ประชุมวิสามัญผู้ถือหุ้นครั้งที่ 2/2544 เมื่อวันที่ 20 สิงหาคม 2544
ได้อนุมัติให้บริษัทซื้อหุ้นบริษัท ชิน ดิจิตอล จำกัด (SDT) ในสัดส่วนร้อยละ 99.99
หรือมูลค่าการลงทุนรวม 540 ล้านบาท จาก SHIN และ Singtel บริษัท SDT ในขณะนั้น
เป็นผู้ถือหุ้น ร้อยละ 97.54 ใน บริษัท ดิจิตอล โฟน จำกัด (DPC)
ซึ่งเป็นผู้ประกอบกิจการโทรศัพท์เคลื่อนที่ระบบ GSM 1800
และเป็นผู้นำเข้าและจัดจำหน่ายโทรศัพท์เคลื่อนที่ โดยบริษัทได้ให้การสนับสนุนทางการเงินแก่ SDT
ในวงเงินประมาณ 17,300 ล้านบาท เพื่อใช้ชำระหนี้ให้แก่ SHIN และ SingTel ทั้งนี้
บริษัทได้จัดสรรหุ้นสามัญที่ยังมิได้ออกจำหน่าย จำนวน 23.5 ล้านหุ้น เป็นการเฉพาะเจาะจงให้แก่
SHIN จำนวน 17 ล้านหุ้น และ SingTel จำนวน 6.5 ล้านหุ้น คิดเป็นมูลค่ารวมทั้งสิ้น 10,024
ล้านบาท เพื่อเป็นเงินทุนส่วนหนึ่งในการลงทุนดังกล่าว

  ในเดือนกันยายน 2544 บริษัทได้มีการลงทุนในกิจการโทรศัพท์เคลื่อนที่ระบบดิจิตอล GSM 1800
  ของบริษัท ดิจิตอล โฟน จำกัด (DPC) ซึ่งมีทุนจดทะเบียนชำระแล้ว 8,556 ล้านบาท
  โดยบริษัทได้เข้าไปลงทุนในสัดส่วนร้อยละ 99.99 ในบริษัท ชิน ดิจิตอล จำกัด (SDT) ซึ่ง SDT
  เป็นผู้ถือหุ้น ร้อยละ 97.54 ใน DPC

  ตามมติที่ประชุมกรรมการบริษัทครั้งที่ 8/2544 เมื่อวันที่ 13 พฤศจิกายน 2544
  ได้อนุมัติให้บริษัทซื้อหุ้นบริษัท ดิจิตอล โฟน จำกัด (DPC) ในสัดส่วนร้อยละ 98.17
  หรือมูลค่าการลงทุนรวม 20,300 ล้านบาท จากบริษัท ชิน ดิจิตอล จำกัด (SDT)
  เพื่อใช้หนี้คืนให้แก่บริษัทและลดภาระภาษีด้านรายได้ค่าดอกเบี้ย โดยได้เข้าไปซื้อหุ้น DPC
  เมื่อวันที่ 17 ธันวาคม 2544 ซึ่งจะทำให้บริษัทเป็นผู้ถือหุ้นใน DPC โดยตรง

ปี 2545 ตามมติที่ประชุมกรรมการบริษัทครั้งที่ 5/2545 เมื่อวันที่ 16 กรกฎาคม 2545
ได้อนุมัติให้บริษัทลงทุนเพิ่มใน DPC จำนวน 300 ล้านหุ้น เป็นจำนวนเงิน 3,000 ล้านบาท
ซึ่งเป็นผลทำให้บริษัทมีสัดส่วนการถือหุ้นใน DPC เป็นร้อยละ 98.55 ของทุนจดทะเบียน
ในเดือนตุลาคม 2545

ในเดือนธันวาคม 2545
บริษัทปรับโครงสร้างธุรกิจการนำเข้าและการจัดจำหน่ายโทรศัพท์เคลื่อนที่ของบริษัท แอดวานซ์
ไวร์เลส มาร์เก็ตติ้ง จำกัด (AWM) โดยโอนการดำเนินงานของ AWM
รวมเข้ากับการดำเนินงานของบริษัท ดิจิตอล โฟน จำกัด (DPC)
ซึ่งเป็นบริษัทย่อยแห่งหนึ่งของบริษัท
เพื่อเป็นการเพิ่มประสิทธิภาพของการบริหารธุรกิจโดยรวมให้ดียิ่งขึ้น (AWM
จึงหยุดดำเนินกิจการชั่วคราว)

ปี 2546 บริษัทได้รับการปรับอันดับความน่าเชื่อถือของบริษัทและหุ้นกู้ของบริษัท โดย บริษัท
ทริสเรทติ้ง จำกัด จากระดับ AA- เป็น AA

ปี 2547 บริษัท ฟิทช์ เรทติ้ง (ประเทศไทย) จำกัด (Fitch)
ประกาศให้เอไอเอสได้รับอันดับเครดิตภายในประเทศระยะยาวที่ระดับ AA (tha)
แนวโน้มมีเสถียรภาพ และระยะสั้นที่ระดับ F1+(tha) สะท้อนถึงฐานะการเงินที่แข็งแกร่ง
และความเป็นผู้นำทางด้านตลาด

เอไอเอสได้รับการเพิ่มอันดับความน่าเชื่อถือจากสถาบันจัดอันดับ สแตนด์ดาร์ตแอนด์พัวร์ส หรือ เอส
แอนด์ พี (S&P) จากเดิมอยู่ที่ระดับ BBB ให้เป็นระดับ BBB+
ซึ่งถือเป็นอันดับความน่าเชื่อถือขององค์กรเอกชน ที่เทียบเท่าอันดับความน่าเชื่อถือของประเทศไทย
และสะท้อนให้เห็นถึงสถานภาพอันแข็งแกร่งของเอไอเอส
ในการเป็นผู้ให้บริการโทรศัพท์เคลื่อนที่รายใหญ่ที่สุดในประเทศไทย

ปี 2548 ในเดือนกรกฎาคม 2548
ตลาดหลักทรัพย์แห่งประเทศไทยร่วมกับวารสารการเงินธนาคารมอบรางวัลให้แก่เอไอเอส 3
รางวัล คือ 1. รางวัลบริษัทที่มีการประกอบการธุรกิจดีเด่น (Best Performance)
หมวดเทคโนโลยี 2. รางวัลบริษัทที่มีความโดดเด่นด้านนักลงทุนสัมพันธ์ (Best Investor) และ
3. รางวัลบริษัทที่เปิดเผยข้อมูลผลประกอบการดีเด่นตามหลักธรรมาภิบาล (Best Corporate
Governance Report Awards)ในงาน SET AWARDS 2005

  ในเดือนสิงหาคม 2548 เอไอเอสเปิดตัวบริษัท แอดวานซ์ เอ็มเปย์ จำกัด
  ซึ่งเป็นบริษัทร่วมทุนระหว่างเอไอเอส และ บริษัท เอ็นทีที โดโคโม อินคอร์ปอเรชั่น
  เพื่อดำเนินธุรกิจการให้บริการธุรกรรมการเงินบนโทรศัพท์เคลื่อนที่

ในเดือนกันยายน 2548 ที่ประชุมผู้ถือหุ้นกู้ของเอไอเอส จำนวน 6 ชุดคือ หุ้นกู้เอไอเอส ครั้งที่
1/2544 ชนิดทยอยคืนเงินต้น ครบกำหนดไถ่ถอนปี 2549 (AIS063A) หุ้นกู้เอไอเอส ครั้งที่
3/2544 ครบกำหนดไถ่ถอน ปี 2549 (AIS06NA) หุ้นกู้เอไอเอส ครั้งที่ 1/2545
ครบกำหนดไถ่ถอนปี 2552 (AIS093A) หุ้นกู้เอไอเอส ครั้งที่ 2/2545 ชนิดทยอยคืนเงินต้น
ครบกำหนดไถ่ถอนปี 2552 (AIS093B) หุ้นกู้เอไอเอส ครั้งที่ 3/2545 ครบกำหนดไถ่ถอนปี 2550
(AIS073A) และหุ้นกู้เอไอเอส ครั้งที่ 4/2545 ชนิดทยอยชำระคืนเงินต้น ครบกำหนดไถ่ถอนปี
2550 (AIS07OA)
ได้มีมติอนุมัติให้บริษัทสามารถจ่ายเงินปันผลในแต่ละปีให้แก่ผู้ถือหุ้นของบริษัทเป็นจำนวนเกินกว่าร้อยละ
40 ของผลกำไรสุทธิในปีนั้นๆได้ ภายใต้เงื่อนไขคือบริษัทจะต้องมีอันดับความน่าเชื่อถือไม่ต่ำกว่า AA
และได้รับภายในระยะเวลาไม่เกินกว่า 45
วันก่อนหน้าวันที่คณะกรรมการบริษัทมีมติอนุมัติการจ่ายเงินปันผล

  ในเดือนตุลาคม 2548 เอไอเอสได้รับการปรับเพิ่มอันดับความน่าเชื่อถือจากสถาบันจัดอันดับ
  สแตนด์ดาร์ตแอนด์พัวร์ หรือ เอส แอนด์ พี (S&P) จากเดิมที่อยู่ระดับ BBB+ เป็น A-
  สะท้อนให้เห็นถึงสถานภาพอันแข็งแกร่งของเอไอเอสในการเป็นผู้ให้บริการโทรศัพท์เคลื่อนที่รายใหญ่ที่สุดในประเทศไทย

เอไอเอสร่วมกับบริษัท กสท โทรคมนาคม จำกัด(มหาชน)
ในการรวมใบแจ้งค่าใช้บริการโทรศัพท์เคลื่อนที่ทั้งในประเทศ ระหว่างประเทศ
และบริการข้ามแดนอัตโนมัติไว้ในใบแจ้งค่าใช้บริการใบเดียวกัน
เพื่ออำนวยความสะดวกให้แก่ลูกค้ามากขึ้น

พัฒนาการที่สำคัญในปี 2549

มกราคม เมื่อวันที่ 23 มกราคม 2549 กลุ่มผู้ถือหุ้นรายใหญ่ของบริษัท ชิน คอร์ปอเรชั่น จำกัด
(มหาชน) (“SHIN”) ได้ขายหุ้น SHIN ให้แก่บริษัท ซีดาร์ โฮลดิ้งส์ จำกัด (“Cedar”)
และบริษัท แอสเพน โฮลดิ้งส์ จำกัด (“Aspen”) ส่งผลให้ Cedar และ Aspen
ต้องเข้าถือหลักทรัพย์ของบริษัทเพื่อครอบงำกิจการโดยสมัครใจ (Voluntary Tender Offer)
ในราคา 72.31 บาทต่อหุ้น นอกจากนี้ ที่ประชุมคณะกรรมการบริษัทของ SHIN ครั้งที่ 1/2549
เมื่อวันที่ 23 มกราคม 2549 มีมติจะไม่ขายหุ้นสามัญของบริษัทที่ SHIN ถืออยู่ทั้งจำนวน เนื่องจาก
คณะกรรมการบริษัทของ SHIN
พิจารณาแล้วมีความเห็นว่าธุรกิจของบริษัทเป็นธุรกิจที่ก่อให้เกิดรายได้หลักของบริษัทและประกอบกับการที่บริษัทมีผลประกอบการที่ดีมาโดยตลอด

กรกฎาคม เมื่อวันที่ 26 กรกฎาคม 2549
ตลาดหลักทรัพย์แห่งประเทศไทยร่วมกับวารสารการเงินและการธนาคารมอบรางวัลให้แก่บริษัท คือ
รางวัล Best Performance
สำหรับบริษัทกลุ่มเทคโนโลยีที่มีฐานะการเงินและผลการดำเนินงานดีเด่นในปี 2548 และรางวัล
Distinction in Maintaining Excellent Corporate Governance Report
ที่ยกย่องและเชิดชูบริษัทที่สามารถรักษามาตรฐานด้านการรายงานการปฏิบัติตามหลักการกำกับดูแลกิจการที่ดีเป็นปีที่สองติดต่อกันในงาน
SET Awards 2006

สิงหาคม ที่ประชุมคณะกรรมการบริษัท แอดวานซ์ อินโฟร์ เซอร์วิส จำกัด (มหาชน) (บริษัท)
ครั้งที่ 7/2549 เมื่อวันที่ 15 สิงหาคม 2549 อนุมัติให้ลงทุนเพิ่มเติมในบริษัท เอไอเอส
อินเตอร์เนชั่นแนล เน็ทเวอร์ค จำกัด ซึ่งเป็นบริษัทย่อยของบริษัท ถือหุ้นอยู่ร้อยละ 99.93
ของทุนจดทะเบียน โดยการเพิ่มทุนจดทะเบียนของบริษัทย่อยดังกล่าวจาก 1 ล้านบาท เป็น 200
ล้านบาท และเพิ่มทุนเรียกชำระแล้วจาก 1 ล้านบาท เป็น 100 ล้านบาท
โดยเป็นการเรียกทุนชำระแล้วอีกเพียง 99 ล้านบาท

กันยายน ที่ประชุมวิสามัญผู้ถือหุ้นครั้งที่ 1/2549 ของบริษัท แอดวานซ์ อินโฟร์ เซอร์วิส จำกัด
(มหาชน) (บริษัท) เมื่อวันที่ 8 สิงหาคม 2549 ได้มีมติอนุมัติแผนการจัดหาแหล่งเงินกู้ของบริษัท
เพื่อใช้ในการลงทุนขยายระบบเครือข่าย ชำระคืนหนี้หุ้นกู้ที่ครบกำหนดไถ่ถอน
และใช้เป็นเงินทุนหมุนเวียนของบริษัท โดยการกู้ยืมเงิน และ/หรือ การออกและเสนอขายหุ้นกู้
รวมกันในวงเงินไม่เกิน 25,000 ล้านบาท หรือเงินสกุลอื่นที่มีจำนวนเทียบเท่า เมื่อวันที่ 7
กันยายน 2549 บริษัท จึงดำเนินการออกหุ้นกู้ประเภทไม่ด้อยสิทธิ ไม่มีหลักประกัน
และมีผู้แทนผู้ถือหุ้นกู้ รวม 3 ชุด จำนวนเงิน 11,427.10 ล้านบาท มูลค่าที่ตราไว้หน่วยละ 1,000
บาท

พฤศจิกายน เอไอเอส ลงนามในสัญญาการใช้อัตราเชื่อมโยงโครงข่าย (Interconnection
Charge) ร่วมกับ บมจ. โทเทิ่ล แอ็คเซ็ส คอมมิวนิเคชั่น (ดีแทค)

บริษัทได้จัดหาเงินกู้ Syndicated Loan จากธนาคาร 5 แห่ง มูลค่ารวมประมาณ 9,485.31
ล้านบาท เพื่อใช้เป็นเงินลงทุนขยายเครือข่ายในการเพิ่มประสิทธิภาพสัญญาณให้บริการแก่ลูกค้า

2.2 ภาพรวมการประกอบธุรกิจ

บริษัทเป็นหนึ่งในกลุ่มของบริษัท ชิน คอร์ปอเรชั่น จำกัด (มหาชน) (SHIN)
ซึ่งประกอบธุรกิจการเข้าลงทุนและมีส่วนร่วมในการบริหารบริษัทที่ดำเนินธุรกิจ ได้แก่
ธุรกิจสื่อสารโทรคมนาคมไร้สาย ธุรกิจดาวเทียม และธุรกิจต่างประเทศ ธุรกิจสื่อและโฆษณา
ธุรกิจสายการบินราคาประหยัด และธุรกิจสินเชื่อผู้บริโภค ดังแผนผังโครงสร้างการถือหุ้นของกลุ่ม
บมจ. ชิน คอร์ปอเรชั่น ดังนี้

[]

[]

บริษัท แอดวานซ์ อินโฟร์ เซอร์วิส จำกัด (มหาชน) (เอไอเอส) เป็นหนึ่งในกลุ่มของบริษัท ชิน คอร์ปอเรชั่น จำกัด (มหาชน) (SHIN) ภายใต้ธุรกิจสื่อสารโทรคมนาคมไร้สาย บริษัทมีผู้ถือหุ้นรายใหญ่คือ บริษัท ชิน คอร์ปอเรชั่น และ SingTel Strategic Investment PTE Ltd. ในสัดส่วนผู้ถือหุ้น ร้อยละ 42.77 และ 21.40 ตามลำดับ โดยสัดส่วนที่เหลือถือโดยบุคคลทั่วไป และ นักลงทุนสถาบัน เอไอเอสมีมูลค่าตามราคาตลาดอยู่ที่ประมาณ 270 พันล้านบาท (7.5 พันล้านดอลลาร์สหรัฐ) ซึ่งถือเป็นบริษัทจดทะเบียนที่ใหญ่ที่สุดหนึ่งในห้าอันดับแรกของตลาดหลักทรัพย์แห่งประเทศไทย (ตลท.) 

เอไอเอสได้ก่อตั้งขึ้นเมื่อปี พ.ศ. 2532 เพื่อประกอบกิจการให้บริการโทรศัพท์เคลื่อนที่เป็นรายแรกของประเทศไทย ปัจจุบันบริษัทเป็นผู้ให้บริการโทรศัพท์เคลื่อนที่รายใหญ่ที่สุดในประเทศ โดยมีฐานลูกค้ามากกว่า 19 ล้านคน บริษัทได้ขยายการลงทุนอย่างต่อเนื่องผ่านบริษัทในเครือซึ่งได้ครอบคลุมการให้บริการสื่อสารไร้สายอย่างกว้างขวาง ทั้งนี้รวมถึงเป็นการจัดจำหน่ายซิมการ์ดและเครื่องโทรศัพท์เคลื่อนที่ บริการสื่อสารข้อมูลผ่านเครือข่ายสายโทรศัพท์ บริการบรอดแบรนด์ทีวี บริการชำระสินค้าและบริการผ่านมือถือแทนการใช้เงินสดหรือบัตรเครดิต บริการข้อมูลทางโทรศัพท์ (Call Center) และบริการโทรศัพท์ระหว่างประเทศ

ปัจจุบันเอไอเอสได้ลงทุนกับบริษัทในเครือทั้งหมด 11 บริษัท และมีพนักงานในเครือประมาณ 8,000 คน (รวมพนักงานชั่วคราว) ณ สิ้นเดือนธันวาคม พ.ศ. 2549 รายละเอียดของบริษัทในเครือมีดังต่อไปนี้

+--------------------------+-------------------------------+-----------+
| บริษัท                     | ลักษณะการประกอบกิจการ           | % ถือหุ้น    |
+--------------------------+-------------------------------+-----------+
| บริษัท ดิจิตอล โฟน จำกัด      | ผู้นำเข้าและจัดจำหน่ายโทรศัพท์เคลื่อนที่ | 98.55%    |
|                          | อุปกรณ์โทรคมนาคม                |           |
|                          | ให้บริการเช่าโทรศัพท์เคลื่อนที่        |           |
|                          | และให้บริการโทรศัพท์เคลื่อนที่ระบบ    |           |
|                          | GSM 1800 MHz                  |           |
+--------------------------+-------------------------------+-----------+
| บริษัท แอดวานซ์             | ผู้ให้บริการสื่อสารข้อมูลผ่านส         | 51.00%    |
| ดาต้าเน็ทเวอร์ค             | ายโทรศัพท์และอินเตอร์เน็ตความเร็วสูง |           |
|                          |                               |           |
| คอมมิวนิเคชั่นส์ จำกัด (เอดีซี)  |                               |           |
+--------------------------+-------------------------------+-----------+
| บริษัท แอดวานซ์ คอนแท็ค      | ผู้ให้บริการศูนย์ให้ข่าวสารทางโทรศัพท์  | 99.99%    |
| เซ็นเตอร์ จำกัด (เอซีซี)      |                               |           |
+--------------------------+-------------------------------+-----------+
| บริษัท ดาต้าเน็ทเวอร์ค โซลูชั่นส์ | ผู้ให้บริการสื่อสารข้อมูลผ่านสายโทรศัพท์ | 49.00%    |
| จำกัด                     |                               |           |
|                          |                               |           |
| (ดีเอ็นเอส)                |                               |           |
+--------------------------+-------------------------------+-----------+
| บริษัท ดาต้าลายไทย จำกัด     | ผู้ให้บริการอินเตอร์เน็ต             | 65.00%    |
| (ดีแอลที)                  |                               |           |
+--------------------------+-------------------------------+-----------+
| บริษัท แอดวานซ์ เอ็มเปย์ จำกัด | ผู้ให้บริการชำระ                  | 69.99%    |
|                          | ค่าสินค้าและบริการผ่านโทรศัพท์เคลื่อนที่ |           |
| (เอเอ็มพี)                 |                               |           |
+--------------------------+-------------------------------+-----------+
| บริษัท แอดวานซ์ เมจิคการ์ด    | ผู้จัดจำหน่ายบัตรเงินสด             | 99.99%    |
| จำกัด                     |                               |           |
|                          |                               |           |
| (เอเอ็มซี)                 |                               |           |
+--------------------------+-------------------------------+-----------+
| บริษัท เอไอเอส             | ให้บริการโทรศัพท์ระหว่างประเทศ     | 99.99%    |
| อินเตอร์เนชั่นแนล            |                               |           |
|                          |                               |           |
| เน็ทเวอร์ค จำกัด (เอไอเอ็น)  |                               |           |
|                          |                               |           |
| (เปลี่ยนชื่อเป็น บริษัท เอไอเอ็น |                               |           |
| โกลบอลคอม จำกัด เมื่อวันที่ 6  |                               |           |
| มีนาคม 2550)              |                               |           |
+--------------------------+-------------------------------+-----------+
| บริษัท เอไอเอส ไวร์เลส      | ปัจจุบันยังไม่ดำเนินการ             | 99.93%    |
| คอมมิวนิเคชั่น เน็ทเวอร์ค จำกัด |                               |           |
| (เอดับบลิวซีเอ็น)            |                               |           |
+--------------------------+-------------------------------+-----------+
| บริษัท เอไอเอส ไวร์         | ปัจจุบันยังไม่ดำเนินการ             | 99.93%    |
| เน็ทเวอร์ค จำกัด            |                               |           |
|                          |                               |           |
| (เอดับบลิวเอ็น)             |                               |           |
+--------------------------+-------------------------------+-----------+
| บริษัท โมบาย ฟรอม แอดวานซ์  | ปัจจุบันไม่ได้ดำเนินธุรกิจ            | 99.99%    |
| จำกัด (เอ็มเอฟเอ)          |                               |           |
+--------------------------+-------------------------------+-----------+

บริษัท แอดวานซ์ อินโฟร์ เซอร์วิส จำกัด (มหาชน) (เอไอเอส)

เอไอเอสได้เริ่มต้นประกอบธุรกิจเป็นผู้ให้บริการเครือข่ายโทรศัพท์เคลื่อนที่เซลลูลาร์ในระบบอนาลอก
(Analog) NMT ที่ย่านความถี่ 900 MHz ตั้งแต่ปี พ.ศ. 2533 ซึ่งต่อมาในปี พ.ศ. 2536
ได้เปลี่ยนแปลงไปให้บริการในระบบ GSM ปัจจุบันเอไอเอสให้บริการในระบบดิจิตอล (Digital)
GSM ที่ย่านความถี่ 900 MHz โดยใช้เทคโนโลยี GPRS และ EDGE
เข้ามาช่วยเพิ่มประสิทธิภาพในการส่งข้อมูลให้รวดเร็วขึ้น
บริษัทประกอบธุรกิจโดยการเข้าร่วมทำสัญญาร่วมการงานแบบบีทีโอ (BTO:
Build-Transfer-Operate) กับ บริษัท ทีโอที จำกัด (มหาชน) (ทีโอที) เป็นระยะเวลา 25
ปี ตั้งแต่ปี พ.ศ. 2533 ถึง ปี พ.ศ. 2558

ภายใต้สัญญาร่วมการงานแบบบีทีโอ
เอไอเอสมีหน้าที่เป็นผู้ลงทุนในการสร้างเครือข่ายเซลลูลาร์และรับผิดชอบในการหาเงินลงทุนรวมทั้งค่าใช้จ่ายต่างๆ
ทั้งหมด และโอนกรรมสิทธิ์ในเครือข่ายให้แก่ผู้ให้สัญญา (ทีโอที)
โดยบริษัทมีหน้าที่และความรับผิดชอบและหาแหล่งเงินทุนสำหรับงานวิศวกรเครือข่าย
วางแผนงานด้านเครือข่าย จัดหาอุปกรณ์พร้อมทั้งติดตั้ง บำรุงดูแลรักษาเครือข่าย
ตลอดจนดำเนินกิจกรรมทางธุรกิจ การตลาดและการให้บริการ ทั้งนี้
บริษัทจะต้องจ่ายผลประโยชน์ตอบแทนในรูปแบบของส่วนแบ่งรายได้ที่ได้รับจากการให้บริการให้แก่ทีโอที
โดยรายได้จากการให้บริการแบบชำระค่าบริการหลังการใช้ (Postpaid)
บริษัทได้จัดแบ่งส่วนแบ่งรายได้ให้แก่ทีโอทีและส่งภาษีสรรพสามิต รวมเป็นร้อยละ 30
ของรายได้ไม่รวมภาษีมูลค่าเพิ่ม ส่วนรายได้จากบริการแบบชำระค่าใช้บริการล่วงหน้า (Prepaid)
บริษัทได้จัดแบ่งส่วนแบ่งรายได้ให้แก่ทีโอทีและส่งภาษีสรรพสามิต รวมเป็นร้อยละ 20
ของรายได้รวมภาษีมูลค่าเพิ่ม

ทั้งนี้ ตามมติคณะรัฐมนตรี เมื่อวันที่ 23 มกราคม 2550 เห็นชอบให้ยกเลิกมติคณะรัฐมนตรี เมี่อวันที่
28 มกราคม 2546
ที่กำหนดให้จัดเก็บภาษีสรรพสามิตและนำค่าภาษีไปหักออกจากส่วนแบ่งรายได้ที่ต้องนำส่งให้แก่ทีโอที
ต่อมาวันที่ 26 กุมภาพันธ์ 2550 กระทรวงการคลังได้ออกประกาศกระทรวงการคลัง เรื่อง
ลดอัตราภาษีสรรพสามิต (ฉบับที่ 79)
โดยให้ลดอัตราการจัดเก็บภาษีสรรพสามิตสำหรับกิจการโทรศัพท์เคลื่อนที่จากเดิมซึ่งจัดเก็บในอัตราร้อยละ
10 ให้เหลือในอัตราร้อยละศูนย์ และให้มีผลใช้บังคับตั้งแต่วันที่ 27 กุมภาพันธ์ 2550 ดังนั้น
เมื่อคณะรัฐมนตรีได้มีมติให้ยกเลิกการนำค่าภาษีสรรพสามิตไปหักออกจากส่วนแบ่งรายได้ตามสัญญาสัมปทาน
และกระทรวงการคลังได้ลดอัตราการจัดเก็บภาษีสรรพสามิตให้เหลือในอัตราร้อยละศูนย์ มีผลทำให้
เอไอเอส
จึงมีหน้าที่ต้องนำส่งส่วนแบ่งรายได้ให้แก่ทีโอทีเต็มจำนวนตามอัตราร้อยละเดิมที่กำหนดไว้ในสัญญา

บริษัท ดิจิตอลโฟน จำกัด (ดีพีซี)

ดีพีซีประกอบธุรกิจให้บริการเครือข่ายโทรศัพท์เคลื่อนที่ระบบดิจิตอล GSM ย่านความถี่ 1800 MHz
ภายใต้สัญญาร่วมการงานแบบบีทีโอ (BTO: Build-Transfer-Operate) กับบริษัท กสท
โทรคมนาคม จำกัด (มหาชน) (กสท.) ตั้งแต่ปี พ.ศ. 2540 เป็นระยะเวลา 16 ปี สิ้นสุดปี
พ.ศ. 2556 โดยดีพีซีต้องจ่ายผลประโยชน์ตอบแทนเป็นร้อยละของรายได้จากการให้บริการให้แก่
กสท. ซึ่งปัจจุบันบริษัทได้จัดแบ่งส่วนแบ่งรายได้ให้แก่ กสท. และส่งภาษีสรรพสามิต รวมร้อยละ 25
ของรายได้

นอกจากนี้ ดีพีซี มีสัญญาการใช้บริการเครือข่ายร่วม (Network Roaming) ระหว่าง เอไอเอส
กับ ดีพีซี ซึ่งจะทำให้ผู้ใช้โทรศัพท์เคลื่อนที่ระบบดิจิตอล GSM 1800
สามารถใช้งานได้ทั่วประเทศเหมือนกับผู้ใช้โทรศัพท์เคลื่อนที่ระบบดิจิตอล GSM advance
นอกจากนี้ดีพีซียังเป็นผู้จัดจำหน่ายซิมการ์ดและเครื่องโทรศัพท์เคลื่อนที่ สำหรับเอไอเอสด้วย

บริษัท แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (เอดีซี)

เอดีซีประกอบธุรกิจให้บริการสื่อสารข้อมูลผ่านสายโทรศัพท์ โดยเป็นบริษัทร่วมลงทุนระหว่าง
เอไอเอส และ ทีโอที ในสัดส่วนการถือหุ้นร้อยละ 51 และ 45.34 ตามลำดับ
บริษัทดำเนินธุรกิจให้บริการการสื่อสารข้อมูลผ่านเครือข่ายสายโทรศัพท์ (Online Data
Communication) โดยให้บริการหลากหลายในด้านการเชื่อมข้อมูลระบบ Wide Area Network
(WAN) ด้วยเทคโนโลยี Gigabit Ethernet, ATM, Frame Relay และ Legacy
Protocols อื่นๆ โดยมีพื้นที่ให้บริการและระบบเครือข่าย (Backbone Network)
ครอบคลุมทั่วประเทศ

นอกจากนี้ ในปีพ.ศ. 2548 เอดีซีได้เปิดให้บริการใหม่ภายใต้ ชื่อ “บัดดี้ บรอดแบรนด์ (Buddy
Broadband)” ซึ่งรวมบริการด้านบรอดแบนด์ทีวี อินเตอร์เน็ตความเร็วสูง
และโทรศัพท์ผ่านทางเทคโนโลยี ADSL

บริษัท แอดวานซ์ คอนแท็ค เซ็นเตอร์ จำกัด (เอซีซี)

เอซีซี ดำเนินธุรกิจให้บริการข้อมูลทางโทรศัพท์ (Call Center) ทั้งในด้านการตอบคำถาม
การให้คำแนะนำ และคำปรึกษา แก่ลูกค้าของ เอไอเอส และ ดีพีซี รวมถึงบริษัทอื่นๆ
ในเครือที่ต้องการใช้บริการข้อมูลทางโทรศัพท์

บริษัท แอดวานซ์ เอ็มเปย์ จำกัด (เอเอ็มพี)

เอเอ็มพี เป็นบริษัทร่วมลงทุนระหว่าง เอไอเอส ในสัดส่วนผู้ถือหุ้นร้อยละ 69.99 และ NTT
DoCoMo ในสัดส่วนผู้ถือหุ้นร้อยละ 30 โดยบริษัทได้รับอนุญาตจาก ธนาคารแห่งประเทศไทย
(ธปท.) ให้ประกอบธุรกิจให้บริการชำระสินค้าและบริการผ่านมือถือแทนการใช้เงินสดหรือ
บัตรเครดิต ภายใต้ชื่อ “เอมเปย์ (mPAY)” ซึ่งเพิ่มความสะดวกและปลอดภัย แก่ลูกค้าเอไอเอส
ในการทำธุรกรรมทางการเงินผ่านโทรศัพท์เคลื่อนที่ โดยลูกค้าสามารถใช้เอ็มเปย์ ซื้อสินค้า
online ชำระค่าบริการโทรศัพท์เคลื่อนที่ เติมเงินระบบ วัน-ทู-คอล!
และชำระค่าสินค้าและบริการต่างๆ

บริษัท แอดวานซ์ เมจิคการ์ด จำกัด (เอเอ็มซี)

เอเอ็มซี ได้รับอนุญาตจาก ธนาคารแห่งประเทศไทย (ธปท.) ให้จำหน่าย บัตรแทนเงินสด (Cash
Card) โดยจุดมุ่งหมายของบัตรแทนเงินสดคือ เป็นสื่อกลางระหว่างธุรกิจต่างๆ ในกลุ่ม ชินคอร์ป
ให้การชำระค่าบริการผ่านบัตรใบเดียว โดยลูกค้าสามารถใช้บัตรแทนเงินสดนี้ชำระค่าบริการต่างๆ
เช่น บัตรเติมเงิน วัน-ทู-คอล! ค่าบริการ CS Loxinfo Internet บัดดี้ บรอดแบนด์ และ
Shinee เกมส์ออนไลน์

บริษัท เอไอเอส อินเตอร์เนชั่นแนล เน็ทเวอร์ค จำกัด (เอไอเอ็น)

เอไอเอ็นเป็นบริษัทเอกชนแห่งแรกในประเทศไทย
ที่ได้รับอนุญาตให้ดำเนินธุรกิจให้บริการโทรศัพท์ระหว่างประเทศ
โดยบริษัทได้จดทะเบียนกับกระทรวงพาณิชย์ในปี พ.ศ. 2548 และ
ได้รับใบอนุญาตประกอบกิจการโทรคมนาคมแบบที่ 3
แบบมีโครงข่ายเป็นของตัวเองเพื่อประกอบกิจการให้บริการโทรศัพท์ระหว่างประเทศ
จากคณะกรรมการกิจการโทรคมนาคมแห่งชาติ (กทช) เมื่อเดือนกรกฎาคม พ.ศ. 2549 ทั้งนี้
ใบอนุญาตมีอายุ 20 ปี สิ้นสุดในปี พ.ศ. 2569

ภายใต้ระเบียบใบอนุญาตที่ได้รับจากกทช.
เอไอเอ็นมีหน้าที่ต้องจ่ายค่าธรรมเนียมให้กับกทช.ทั้งสิ้นร้อยละ 7 จากรายได้จากการให้บริการ
ทั้งนี้แบ่งเป็นค่าธรรมเนียมใบอนุญาตรายปี ร้อยละ 3 และ
ค่าบริการโทรคมนาคมพื้นฐานโดยทั่วถึงและบริการเพื่อสังคม (Universal Service
Obligation – USO) ร้อยละ 4

บริษัท ดาต้าเน็ทเวอร์ค โซลูชั่นส์ จำกัด (ดีเอ็นเอส)

ดีเอ็นเอส ถือหุ้นโดยเอไอเอส ในสัดส่วนร้อยละ 49 และ อีกร้อยละ 51 ถือโดยบริษัท
บางกอกเทเลคอมเอ็นจิเนียริ่ง จำกัด
แต่เดิมดีเอ็นเอสให้บริการสื่อสารข้อมูลผ่านสายโทรศัพท์ทั่วประเทศ (Online Data
Communication)
โดยเน้นการขายและให้เช่าอุปกรณ์แก่ลูกค้าเฉพาะในเขตภูมิภาคเนื่องจากสัมปทานเดิมของ เอดีซี
สามารถให้บริการได้เฉพาะในเขตกรุงเทพมหานครเท่านั้น ต่อมาในปี พ.ศ. 2540
ทีโอทีได้อนุญาตให้ ดีเอ็นเอส เพิ่มพื้นที่บริการได้ครอบคลุมทั่วประเทศ ปัจจุบัน ดีเอ็นเอส
จึงให้บริการเฉพาะลูกค้าเดิมและจำหน่ายอุปกรณ์เพิ่มเติมเท่านั้น

บริษัท ดาต้าลายไทย จำกัด (ดีแอลที)

ดีแอลที ถือหุ้นโดยเอไอเอส ในสัดส่วนร้อยละ 65 และอีกร้อยละ 32 ถือโดยบริษัท กสท
โทรคมนาคม จำกัด (มหาชน) (กสท.)
ดำเนินธุรกิจเป็นผู้ให้บริการเครือข่ายอินเตอร์เน็ตในเชิงพาณิชย์ (ISP)
โดยได้รับสิทธิในการให้บริการจาก กสท. ในปี พ.ศ. 2540 เป็นระยะเวลา 10 ป สิ้นสุดปี
พ.ศ. 2550 ทั้งนี้บริษัทไม่ได้มีจุดมุ่งหมายจะต่อใบอนุญาตกับ กสท
ปัจจุบันดีแอลทีกำลังอยู่ในกระบวนการปิดการดำเนินงาน

บริษัท โมบาย ฟรอม แอดวานซ์ จำกัด (เอ็มเอฟเอ)

เอ็มเอฟเอ เดิมชื่อบริษัท แอดวานซ์ ไวร์เลส มาร์เก็ตติ้ง จำกัด
แต่เดิมดำเนินธุรกิจนำเข้าและเป็นตัวแทนจัดจำหน่ายโทรศัพท์เคลื่อนที่
ปัจจุบันได้หยุดดำเนินกิจการแล้วตั้งแต่เดือนธันวาคม พ.ศ. 2545 และธุรกิจดังกล่าวได้ให้ ดีพีซี
เป็นผู้ดำเนินการ

บริษัท เอไอเอส ไวร์เลส คอมมิวนิเคชั่น เน็ทเวอร์ค จำกัด (เอดับบลิวซีเอ็น)

บริษัท เอไอเอส ไวร์ เน็ทเวอร์ค จำกัด (เอดับบลิวเอ็น)

เอดับบลิวซีเอ็น และ เอดับบลิวเอ็น เป็นบริษัทที่ก่อตั้งใหม่ในปี พ.ศ. 2548
โดยแต่ละบริษัทมีทุนจดทะเบียนชำระแล้ว 1 ล้านบาท
จุดมุ่งหมายในการก่อตั้งบริษัททั้งสองคือเพี่อใช้ขออนุญาตและประกอบธุรกิจ 3G และ โทรศัพท์พื้นฐาน
(fixed-line) ปัจจุบันบริษัททั้งสองยังไม่ได้เริ่มการดำเนินงาน

+---------------+-------------+-------+-----+---+-----+---+-----+---+
| 2.3           |             |       |     |   |     |   |     |   |
| โครงสร้างรา    |             |       |     |   |     |   |     |   |
| ยได้ที่เกิดจากการ |             |       |     |   |     |   |     |   |
| ขายผลิตภัณฑ์หรือบ |             |       |     |   |     |   |     |   |
| ริการของบริษัทแล |             |       |     |   |     |   |     |   |
| ะบริษัทย่อยให้บุคค |             |       |     |   |     |   |     |   |
| ลภายนอกในระยะ |             |       |     |   |     |   |     |   |
| 3 ปีที่ผ่านมา     |             |       |     |   |     |   |     |   |
+---------------+-------------+-------+-----+---+-----+---+-----+---+
| ผลิตภัณฑ์/บริการ  | ดำเนินการโดย | ร้อ    | ปี   |   | ปี   |   | ปี   |   |
|               |             | ยละกา | 2   |   | 2   |   | 2   |   |
|               |             | รถือหุ้น | 547 |   | 548 |   | 549 |   |
+---------------+-------------+-------+-----+---+-----+---+-----+---+
|               |             | ขอ    | ล้าน | ร | ล้าน | ร | ล้าน | ร |
|               |             | งบริษัท | บาท | ้อ | บาท | ้อ | บาท | ้อ |
|               |             |       |     | ย |     | ย |     | ย |
|               |             |       |     | ล |     | ล |     | ล |
|               |             |       |     | ะ |     | ะ |     | ะ |
+---------------+-------------+-------+-----+---+-----+---+-----+---+
|               |             | ณ 31  |     |   |     |   |     |   |
|               |             | ธ.ค.  |     |   |     |   |     |   |
|               |             | 49    |     |   |     |   |     |   |
+---------------+-------------+-------+-----+---+-----+---+-----+---+
| ธุรก           |             |       |     |   |     |   |     |   |
| ิจโทรศัพท์เคลื่อนที่ |             |       |     |   |     |   |     |   |
+---------------+-------------+-------+-----+---+-----+---+-----+---+
| บริกา          | บมจ.แอดวานซ์ | -     | 81, | 8 | 78, | 8 | 75, | 8 |
| รโทรศัพท์เคลื่อนที่ | อินโฟร์       |       | 221 | 4 | 101 | 4 | 223 | 2 |
|               | เซอร์วิส      |       | .17 | . | .22 | . | .00 | . |
|               |             |       |     | 2 |     | 4 |     | 2 |
|               |             |       |     | 2 |     | 2 |     | 7 |
+---------------+-------------+-------+-----+---+-----+---+-----+---+
| บริกา          | บจ. ดิจิตอล   | 98.55 | 2,  | 2 | 1,  | 1 | 98  | 0 |
| รโทรศัพท์เคลื่อนที่ | โฟน         |       | 598 | . | 785 | . | .36 | . |
|               |             |       | .77 | 6 | .28 | 9 |     | 1 |
|               |             |       |     | 9 |     | 3 |     | 1 |
+---------------+-------------+-------+-----+---+-----+---+-----+---+
| การขายและให้เช | บจ. ดิจิตอล   | 98.55 | 12, | 1 | 12, | 1 | 15, | 1 |
| ่าโทรศัพท์เคลื่อนที่ | โฟน         |       | 124 | 2 | 067 | 3 | 362 | 6 |
|               |             |       | .26 | . | .88 | . | .54 | . |
|               |             |       |     | 5 |     | 0 |     | 8 |
|               |             |       |     | 7 |     | 4 |     | 0 |
+---------------+-------------+-------+-----+---+-----+---+-----+---+
| รวม           |             |       | 95, | 9 | 91, | 9 | 90, | 9 |
|               |             |       | 944 | 9 | 954 | 9 | 683 | 9 |
|               |             |       | .20 | . | .38 | . | .90 | . |
|               |             |       |     | 4 |     | 3 |     | 1 |
|               |             |       |     | 8 |     | 9 |     | 8 |
+---------------+-------------+-------+-----+---+-----+---+-----+---+
| ธุรกิจ          |             |       |     |   |     |   |     |   |
| บริการสื่อสารข้อม |             |       |     |   |     |   |     |   |
| ูลผ่านสายโทรศัพท์ |             |       |     |   |     |   |     |   |
| และอินเตอ      |             |       |     |   |     |   |     |   |
| ร์เน็ตความเร็วสูง |             |       |     |   |     |   |     |   |
+---------------+-------------+-------+-----+---+-----+---+-----+---+
|               | บจ.แอดวานซ์  | 51.00 | 455 | 0 | 539 | 0 | 728 | 0 |
|               | ด           |       | .85 | . | .61 | . | .81 | . |
|               | าต้าเน็ทเวอร์ค |       |     | 4 |     | 5 |     | 8 |
|               |             |       |     | 8 |     | 8 |     | 0 |
|               | คอมมิวนิเคชั่นส์ |       |     |   |     |   |     |   |
+---------------+-------------+-------+-----+---+-----+---+-----+---+
|               | บจ.         | 49.00 | 30  | 0 | 16  | 0 | 7   | 0 |
|               | ด           |       | .95 | . | .18 | . | .36 | . |
|               | าต้าเน็ทเวอร์ค |       |     | 0 |     | 0 |     | 0 |
|               | โซลูชั่นส์      |       |     | 3 |     | 2 |     | 1 |
+---------------+-------------+-------+-----+---+-----+---+-----+---+
|               | บจ. ดาต้า    | 65.00 | 0   | - | 1   | - | 1   | - |
|               | ลายไทย      |       | .85 |   | .76 |   | .46 |   |
+---------------+-------------+-------+-----+---+-----+---+-----+---+
| รวม           |             |       | 487 | 0 | 557 | 0 | 737 | 0 |
|               |             |       | .65 | . | .55 | . | .63 | . |
|               |             |       |     | 5 |     | 6 |     | 8 |
|               |             |       |     | 1 |     | 0 |     | 1 |
+---------------+-------------+-------+-----+---+-----+---+-----+---+
| ธุรกิจบริการให   |             |       |     |   |     |   |     |   |
| ้ข้อมูลทางโทรศัพท์ |             |       |     |   |     |   |     |   |
+---------------+-------------+-------+-----+---+-----+---+-----+---+
|               | บจ. แอดวานซ์ | 99.99 | 5   | 0 | 4   | 0 | 6   | 0 |
|               | คอนแทค      |       | .64 | . | .72 | . | .63 | . |
|               | เซ็นเตอร์     |       |     | 0 |     | 0 |     | 0 |
|               |             |       |     | 1 |     | 1 |     | 1 |
+---------------+-------------+-------+-----+---+-----+---+-----+---+
| รวม           |             |       | 5   | 0 | 4   | 0 | 6   | 0 |
|               |             |       | .64 | . | .72 | . | .63 | . |
|               |             |       |     | 0 |     | 0 |     | 0 |
|               |             |       |     | 1 |     | 1 |     | 1 |
+---------------+-------------+-------+-----+---+-----+---+-----+---+
| รวม           |             |       | 96, | 1 | 92, | 1 | 91, | 1 |
|               |             |       | 437 | 0 | 516 | 0 | 428 | 0 |
|               |             |       | .49 | 0 | .65 | 0 | .16 | 0 |
|               |             |       |     | . |     | . |     | . |
|               |             |       |     | 0 |     | 0 |     | 0 |
|               |             |       |     | 0 |     | 0 |     | 0 |
+---------------+-------------+-------+-----+---+-----+---+-----+---+

2.4 เป้าหมายการดำเนินธุรกิจใน 3-5 ปี

  เอไอเอสมีความมุ่งมั่นในการพัฒนาศักยภาพที่จะเป็นผู้ให้บริการโทรคมนาคมที่ครอบคลุมบริการสื่อสารไร้สายอย่างเต็มรูปแบบ
  (Integrated Wireless Solutions)
  พร้อมตอบสนองความต้องการที่เปลี่ยนแปลงของลูกค้าอย่างต่อเนื่อง
  บริษัทมีวิสัยทัศน์ในการให้บริการสื่อสารเคลื่อนที่ที่มีความแตกต่างและเป็นบริการที่เป็นส่วนหนึ่งในการดำเนินชีวิตของลูกค้าอย่างแท้จริง
  ตามแนวคิดในการเป็น “Total Solutions for Better life”
  หรือการบริการที่ครอบคลุมและตอบสนองคุณภาพชีวิตที่ดียิ่งขึ้น
  เอไอเอสมุ่งเน้นในการดำเนินงานเพื่อให้ลูกค้าได้รับบริการที่ตรงต่อความต้องการและช่วยเสริมให้การดำเนินชีวิตในรูปแบบต่างๆ
  มีความสะดวกสบาย คล่องตัว และง่ายมากขึ้น นอกจากนี้
  บริษัทมีความมุ่งมั่นในการตอบแทนผลประโยชน์สูงสุดให้แก่ผู้มีส่วนได้เสียอื่นๆ กับบริษัทด้วย รวมถึง
  ผู้ถือหุ้น พันธมิตรทางธุรกิจ ผู้จัดจำหน่าย และต่อสังคมไทยโดยรวม

  ในปัจจุบัน เอไอเอสมีลูกค้ากว่า 19 ล้านรายจากอัตราผู้ใช้โทรศัพท์เคลื่อนที่ทั่วประเทศไทย
  ซึ่งคิดเป็นร้อยละ 60 ของจำนวนประชากร
  โดยในระยะยาวบริษัทมุ่งหวังที่จะเป็นผู้ให้บริการโทรคมนาคมอย่างครบวงจร (Integrated
  telecom operator) นอกเหนือไปจากการใช้ synergy ในกลุ่มบริษัท ชินคอร์ป
  ในการส่งเสริมการดำเนินงานแล้ว บริษัทได้มีการลงทุนในหลากหลายธุรกิจ ซึ่งครอบคลุมถึง
  การให้บริการสื่อสารไร้สาย (Wireless Network) บริการผ่านระบบสายโทรศัพท์พื้นฐาน
  (Wire Network) และ บริการโทรศัพท์ระหว่างประเทศ โดยบริการสื่อสารไร้สาย
  (Wireless Network) นั้นหมายรวมถึง การให้บริการสื่อสารทั้งทางเสียงและทางข้อมูล
  บริการชำระค่าสินค้าและบริการผ่านโทรศัพท์เคลื่อนที่ และบริการเสริมในรูปแบบต่างๆ
  (Valued-added service)
  ในส่วนบริการผ่านระบบสายโทรศัพท์พื้นฐานนั้นรวมถึงการให้บริการข้อมูลสื่อสารผ่านสายโทรศัพท์
  (on-line data communication) บริการอินเตอร์เน็ตความเร็วสูง
  และบริการทีวีบรอดแบนด์ ทั้งนี้บริษัทยังได้มีการลงทุนในธุรกิจใหม่
  คือการให้บริการโทรศัพท์ระหว่างประเทศ
  ซึ่งถือเป็นทางเลือกสำหรับลูกค้าให้สามารถใช้บริการโทรติดต่อระหว่างประเทศได้ในราคาที่เหมาะสม

  ในอีก 3-5 ปีข้างหน้า
  เอไอเอสคาดว่าตลาดการให้บริการโทรศัพท์เคลื่อนที่ยังมีศักยภาพในการเติบโตสูงขึ้น
  เกิดจากการขยายตัวของจำนวนผู้ใช้โทรศัพท์เคลื่อนที่ทั่วประเทศที่สูงขึ้น
  รวมถึงการที่ผู้บริโภคมีความต้องการบริการในด้านการสื่อสารในการดำเนินชีวิตที่มากขึ้นและมีความซับซ้อนยิ่งขึ้น
  ในการพัฒนาตามจุดมุ่งหมายที่จะเป็น “Total Solutions for Better Life”
  บริษัทมีแนวกลยุทธ์ในการดำเนินธุรกิจเพื่อพัฒนาการเติบโตในอนาคตโดยมองถึง 4 ปัจจัย ดังนี้

-   การขยายฐานผู้ใช้บริการโทรศัพท์เคลื่อนที่

  บริษัทมองเห็นถึงศักยภาพในการเติบโตของตลาดโทรศัพท์เคลื่อนที่ของประเทศไทยในระยะยาว
  และคาดว่าอัตราผู้ใช้โทรศัพท์เคลื่อนที่ทั่วประเทศไทยจะสามารถเติบโตได้ถึงร้อยละ 80
  ของจำนวนประชากร
  เนื่องจากปัจจุบันผู้ใช้บริการจำนวนมากยังอยู่ในเขตตัวเมืองและจังหวัดใหญ่ๆ เป็นหลัก
  เมื่อเทียบกับอัตราผู้ใช้บริการในตลาดต่างจังหวัดและในพื้นที่ห่างไกลซึ่งยังคงต่ำกว่า
  บริษัทจึงมีแนวกลยุทธ์ที่จะพัฒนาการเติบโตในพื้นที่ที่ยังคงมีอัตราผู้ใช้บริการค่อนข้างต่ำ เช่น
  ภาคเหนือ และภาคตะวันออกเฉียงเหนือ ซึ่งมีอัตราผู้ใช้โทรศัพท์เคลื่อนที่ต่ำกว่า 40%
  โดยมุ่งเน้นการตลาดที่เข้าถึงความต้องการของผู้ใช้บริการในแต่ละพื้นที่ให้มากขึ้น

-   การเติบโตของผู้ใช้บริการและรายได้จากบริการเสริม

  บริการเสริมในรูปแบบต่างๆ ที่นอกเหนือจากบริการสื่อสารด้านเสียง
  ถือเป็นส่วนสำคัญสำหรับการใช้บริการสื่อสารไร้สายทั้งในปัจจุบันและอนาคต
  ปัจจุบันรายได้จากบริการเสริมคิดเป็นสัดส่วนของรายได้จากการให้บริการโดยรวมแล้วแม้ว่าจะยังน้อยกว่าหนึ่งในห้า
  แต่มีอัตราการเติบโตต่อปีสูงถึงร้อยละ 20-30
  การที่บริษัทมุ่งเน้นการพัฒนาบริการเสริมในรูปแบบใหม่ๆ อยู่ตลอดเวลา
  อีกทั้งการร่วมทำงานอย่างใกล้ชิดกับผู้ให้บริการด้านคอนเทนต์ (Content provider)
  จะช่วยให้ผู้ใช้บริการมีทางเลือกที่หลากหลายในการสื่อสาร
  และส่งผลให้มีการใช้บริการเสริมเพิ่มสูงขึ้น และช่วยกระตุ้นให้เกิดการทดลองใช้อีกด้วย
  นอกจากนี้ บริษัทมีจุดมุ่งหมายที่จะขยายการลงทุนอย่างต่อเนื่องในเทคโนโลยี EDGE
  เพื่อให้ครอบคลุมทั่วประเทศ ซึ่งจะทำให้ผู้ใช้บริการสามารถเข้าถึงบริการเสริมได้รวดเร็วขึ้น
  และ ส่งเสริมมีคุณภาพการให้บริการที่ดีขึ้นอีกด้วย

-   การให้บริการโทรศัพท์เคลื่อนที่ในยุคที่ 3 (3G)

  บริการโทรศัพท์เคลื่อนที่ 3G
  จะเป็นบริการที่ช่วยส่งเสริมให้การสื่อสารทั้งทางเสียงและข้อมูลให้มีคุณภาพและประสิทธิภาพสูงขึ้น
  รวมถึงมีความรวดเร็วมากยิ่งขึ้น ปัจจุบันแม้ว่าจำนวนผู้ใช้บริการสื่อสารด้านข้อมูลยังคงมีไม่มากนัก
  แต่การพัฒนาบริการเสริมทางข้อมูลอย่างต่อเนื่อง
  และการปรับปรุงวิธีการใช้งานด้านข้อมูลให้คล่องตัวและง่ายมากขึ้น
  รวมถึงการเติบโตของจำนวนผู้ใช้บริการอย่างต่อเนื่อง
  ทำให้บริการด้านข้อมูลมีอัตราการเติบโตเพิ่มสูงขึ้น เทคโนโลยีโทรศัพท์เคลื่อนที่ 3G
  เป็นเทคโนโลยีที่ช่วยให้เครือข่ายโทรศัพท์เคลื่อนที่สามารถรับส่งบริการด้านข้อมูลได้รวดเร็วยิ่งขึ้น
  เช่น บริการมัลติมีเดีย อีเมล์ อินเตอร์เน็ต ดาวน์โหลดเพลงและวีดีโอ
  ซึ่งล้วนแต่เป็นบริการที่ต้องอาศัยศักยภาพในการรองรับของเครือข่ายที่สูงขึ้นเพื่อให้ลูกค้าสามารถใช้บริการเหล่านี้ได้อย่างรวดเร็ว
  บริษัทเห็นว่าการพัฒนาเทคโนโลยีไปสู่การให้บริการโทรศัพท์เคลื่อนที่ในยุคที่ 3
  ในอนาคตจะช่วยให้บริษัท
  สามารถสนองตอบต่อความต้องการที่มากขึ้นและซับซ้อนขึ้นของผู้บริโภคได้

-   บริการที่ครอบคลุมและการหลอมรวมของบริการ (Service convergence)

  ในปัจจุบันการดำเนินธุรกิจและการใช้ชีวิตประจำวันของบุคคล
  ส่งผลให้ความต้องการต่อบริการทางด้านโทรคมนาคมต้องตอบสนองต่อความสะดวกสบายสูงขึ้น
  และสามารถให้บริการเข้าถึงผู้บริโภคได้อย่างง่ายมากขึ้น
  ทำให้การให้บริการที่ครอบคลุมและครบวงจรมีความสำคัญยิ่งขึ้น
  โดยเอไอเอสมีความสนใจที่จะลงทุนให้บริการผ่านระบบสายโทรศัพท์พื้นฐาน
  โดยมุ่งเน้นเรื่องการให้บริการด้านข้อมูล เพื่อส่งเสริมธุรกิจบรอดแบนด์ที่ปัจจุบันดำเนินการอยู่แล้ว
  และสนับสนุนการเติบโตของธุรกิจบริการชำระเงินผ่านโทรศัพท์เคลื่อนที่ (mPAY)
  ซึ่งกำลังได้รับความนิยมมากขึ้นเป็นอย่างมากในตลาดทั่วโลก นอกจากนี้
  บริษัทยังคงมุ่งเน้นที่จะพัฒนาบริการใหม่ๆ
  อย่างต่อเนื่องเพื่อพัฒนาไปสู่การเป็นผู้ให้บริการโทรคมนาคมแบบครบวงจรต่อไปในอนาคต

  บริษัท คาดว่าปัจจัยต่างๆ ดังที่กล่าวมาข้างต้น
  จะช่วยเสริมสร้างรายได้และผลกำไรให้แก่บริษัทในระยะยาว โดยการพัฒนาบริการในด้านต่างๆ
  ให้สนองตอบต่อความต้องการของลูกค้าทั้งในชีวิตประจำวันและในการดำเนินธุรกิจ